Neos Marmaras

Neos Marmaras () – miestelis šiaurės Graikijoje, Sitonijos pusiasalyje, prie Egėjo jūros, apie 125 km į pietryčius nuo Salonikų, 55 km nuo Poligiroso ir 9 km nuo Elijos.

Miestelis įsikūręs pakrantėje, Sitonijos pusiasalio vakarinėje dalyje, netoli Itamo kalnyno šlaitų. Pagrindinės vietos ūkio šakos – turizmas, žemės ūkis bei žvejyba. Veikia darželis, pradinė mokykla, gimnazija ir licėjus, Šv. Taksiarchų bažnyčia. 2021 m. surašymo duomenimis, miestelyje gyveno 3 038 gyventojai.

 Istorija 
Miestelis susiformavo XX a. 3 dešimtmetyje, kai iš Marmaro regiono į Sitonijos pusiasalį atsikėlė pabėgėliai. 1925 m. gyvenvietė oficialiai pavadinta Νέος Μαρμαράς (Neos Marmaras). 1926 m. sudaryta Neos Marmaro bendruomenė, atskiriant ją nuo Partenono bendruomenės, o Neos Marmaras tapo naujos bendruomenės centru.

XX a. devintajame dešimtmetyje Neos Marmaras tapo populiaria turistų traukos vieta, kur gausu kavinių, restoranų ir barų palei pakrantę, vasaros mėnesiais užpildomų atvykėlių. Į pietus nuo Neos Marmaro įsikūręs „Porto Carras Grand Resort“ – vienas didžiausių viešbučių bei kurortų šiaurinėje Graikijoje. 

 Gyventojai 

2011 m. Neos Marmare nuolat gyveno 3 158 žmonės, tačiau vasaros metu gyventojų padaugėja maždaug iki 20 000.Neos Marmaras, Halkidiki neosmarmarasnet.gr

Neos Marmaras sudaro administracinį vienetą, kuriam priklauso septynios gyvenvietės ir kelios salos. 2011 m. gyventojų surašymo duomenimis, čia iš viso gyveno 3 352 žmonės, plotas – 118,507 km².Εθνική στατιστική υπηρεσία της Ελλάδας, 2009. 
 Gyvenvietėtranslit. / orig. Gyventojai (2011) Agia Kyriaki / Αγία Κυριακή 11 Azapiko / Αζάπικο 5 Galini / Γαλήνη  34 Imeri Elia / Ήμερη Ελιά 26 Kelyfos / Κέλυφος (sala) 0 Limani Karra / Λιμάνι Καρρά 95 Neos Marmaras 3 158 Parthenonas / Παρθενώνας 21 Spalathronisia / Σπαλαθρονήσια (salos) 0 Styladari / Στυλαδάρι  2

 Klimatas 

Neos Marmare vyrauja karštas, pusiau sausringas klimatas (pagal Kepeno klimato klasifikaciją: BSh ) su stipria Viduržemio jūros regiono įtaka. Žiemos aukščiausia temperatūra siekia apie 13 °C, o vasaros aukščiausia – apie 32 °C. Žiemos švelnios ir vidutiniškai šiek tiek šiltesnės nei Prancūzijos Rivjeroje, be to, tai vienas iš nedaugelio graikų Makedonijos regionų, kuriuose vyrauja karštas, pusiau sausringas klimatas. Remiantis Atėnų nacionalinės observatorijos stoties duomenimis, Neos Marmaras patenka į atšiaurumo zoną 10a.

 Šaltiniai 

Kategorija:Graikijos miestai